钦定古今图书集成/明伦汇编/氏族典/第241卷 > 张契真
## 钦定古今图书集成/明伦汇编/氏族典/第241卷 > 张契真

按《十国春秋》：吴越张契真，钱塘人。生有异相，青骨方
瞳，形如瘦鹤。幼负箧从胡法师游，已而道遇朱天师，
一见喜曰：“子骨法应得仙也。”授以要诀。未几，复受樊
先生灵宝。箓独处真圣宫数年，翻绎蕊笈琅函之秘，
深得微旨。忠懿王命主三箓斋事。归宋，太宗选居太乙宫，召对赐紫，令校道书，赐号元静大师。一日见朱
衣吏持符檄契真趣职，顷之沐浴卒火，葬后得青黑
色珠数升。